**Protokoll Ting for Sør-Trøndelag friidrettskrets 2015**

**Lyngstua, Børsa 9. april 2015**

1. **Åpning**

Kretsleder Anne Sophie Hunstad ønsket velkommen, og åpnet med å be om ett minutt stillhet for å minnes våre avdøde i Tingperioden.

1. **Godkjenning av frammøtte representanter**

Det var 18 stemmeberettigede fra styret og klubbene. De frammøtte representanter ble godkjent.

1. **Godkjenning av saksliste og forretningsorden**

Innkalling og sakliste ble godkjent.

1. **Velge kretstingets funksjonærer**

Henrik Carstens valgt til dirigent.

Ola Sakshaug valgt til å skrive protokoll.

Underskrivere av protokoll: Tove Schult og Roald Nyborg.

1. **Styrets beretninger**

Beretningene ble gjennomgått med enkelte kommentarer, men få feil. Ida Beate Østhus var oppført med feil klubb på en av kretsrekordene.

1. **Regnskap**

Ola Sakshaug gikk gjennom regnskapet, uten at det kom spesielle innvendinger til det. Balanseregn-skapet og revisors beretning manglet. Styret fikk derfor fullmakt til å godkjenne revisors beretning og balansen for 2014.

1. **Handlingsplan**

Handlingsplanen ble drøftet og det nye styret fikk fullmakt til å utarbeide en ny handlingsplan for tingperioden (se sak 8.1).

Sjetne IL stilte spørsmålet til nåværende styre om hva som er den største utfordringen i friidretten i S-T i dag. Anne Kirsti nevnte flere og bedre trenere, Anne Sophie Hunstad nevnte bedre fasiliteter og bekymring over at det er få anlegg i forhold til folketall, og at stevnene må bli bedre og mer moderne.

Tor Jarle Bolme, Rindal IL, ønsket flere kretstreninger for aldersgruppen 12-15 og at kastprosjektet var en fin modell for flere øvelser. Henrik Carstens skisserte en ny måte å utarbeide ny handlingsplan på ala klubbutviklingsprosesser. Dette er noe det nye kretsstyret må vurdere.

1. **Innkomne forslag**

**1. Forslag fra styret om at det nye styret får fullmakt til å utarbeide ny handlingsplan.**

Det nåværende styret foreslår at det nye styret får fullmakt til å utarbeide handlingsplan for perioden 2015-2016 og legge dette tilgjengelig for klubbene.

Forslaget ble enstemmig vedtatt

**2. Forslag fra styret om regler for startkontingent for barnefriidrett 6-12 år.**

Ola Sakshaug la fram saken, og begrunnet den med et ønske om økt aktivitet hos de yngste. Stig Jansson og Anne Sophie Hunstad utdypet viktigheten av ikke å prise i hjel barneidretten.

Forslag fra Norsk Friidrett Sør-Trøndelag: 50-75-100 NOK for 1-2-3 eller flere starter.

Forslaget ble vedtatt 17 mot 1 stemme. Ranheim IL stemte i mot.

**3. Forslag fra styret om ny beregning for kretskontingenten:**

Forslag: Hver klubb betaler et fast grunnbeløp på 1500 NOK. Deretter beregnes et tillegg i krets-kontingenten basert på antall starter /aktivitet bane:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antall starter Kretskon-

på bane. tingent

Opp til 10 1500 (grunnbeløpet)

10 - 50 2000

51 - 100 3000

101 - 200 4000

201 - 300 5000

301 og flere 6000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Endringene vil gjelde fra og med 2016. Forslaget ble enstemmig vedtatt.

**4. Forslag fra styret til ny valgkomite**

Følgende forslag ble lagt frem:

Leder: Anne Sophie Hunstad

Medlemmer: Mari Hoff og Terje Roel

Enstemmig: Vedtatt

1. **Budsjett**

Det framlagte budsjettet ble godkjent.

1. **Valg**

Valgkomiteens innstilling til nytt styre ble enstemmig vedtatt.

Arne Brevik holdt en kort tale om hvorfor han tok på seg vervet som leder.

Nye i styret er: Arne Brevik (leder), Stein Kalstad (nestleder) og Sigmund Grimstad.

Utgående styremedlemmer ble takket for innsatsen i styret.

1. **Tilsette revisorer**

Benjamin Schei og Gunn Melting Schjelderup ble valgt som revisorer.

1. **Utdeling av priser og diplomer**

Det ble utdelt utmerkelser og oppmerksomheter. Bjørn Johansen fikk pris som årets ildsjel/trener.

1. **Bestemme sted for neste kretsting**

Styret fikk fullmakt til å bestemme plass for neste kretsting i 2017.

Ola Sakshaug Tove Schult Roald Nyborg

Referent